རྣམ་གླིང་རྫོང་།

རྣམ་གླིང་ང་ཡི་ཕ་ཡུལ་
 རྣམ་གླིང་ང་ཡི་ཕ་ཡུལ་ཡིན། 
རྣམ་གླིང་རྫོང་ནི་གཞིས་རྩེ་གྲོང་ཁྱེར་གྱི་བྱང་ངོས་སུ་གནས་ཡོད་ཅིང་རྣམ་གླིང་གི་སྔ་མའི་མིང་ལ་༼ཤངས་༽ཟེར་ རྣམ་གླིང་རྫོང་ལ་ཤང་ཁག་བཙོ་བརྒྱད་ཡོད་དེ་ སྟག་སྣ་ཤང་ ཆུམ་ཤང་ རྣམ་གླིང་ཤང་ རྒྱ་མཚོ་ཤང་ ཨེ་མར་ཤང་ ནུབ་མ་ཤང་ ཕོ་ཏམ་ཤང་ རིན་བསྡུས་ཤང་ མདོ་བརྗོད་ཤང་ ཚར་ཤང་ ཁར་རྩེ་ཤང་ སོག་ཆེན་ཤང་ ཐོབ་རྒྱལ་ཤང་ ར་ཐང་ཤང་ ལྷ་བུ་ཕུ་ཤང་ མང་ར་ཤང་། སྟག་རྩེ་ཤང་བཅས་ཡོད་ཅིང་ད་ལྟ་རྣམ་གླིང་རྫོང་ལ་མི་གྲངས་ཁྲི་བརྒྱད་ཡོད།།

རྣམ་གླིང་བརྗོད་པའི་སྐབས་ཤང་ཆུ་ནི་མེད་དུ་མི་རུང་བ་ཞིག་ཡིན་ ཤང་ཆུ་གཙང་པོས་སྙན་པའི་ཆུ་སྒྲ་སྒྲོགས་ཤིང་རྣམ་གླིང་གི་བྲང་ཁ་བརྒྱུད་ནས་ མཐའ་མར་ཡངས་པའི་ཡར་ཀླུང་གཙང་པོར་འདྲེས། དགུན་ཁ་དང་དཔྱིད་ཀའི་དུས་སུ་ཤང་ཆུ་ཆུང་མདོག་ཁ་ན་ཡང་ ནམ་ཟླ་དབྱར་ཁ་ཤར་དུས་ ཤང་ཆུ་རྒྱས་ནས་ཁ་མདོག་དམར་སེར་ཆགས་པ་དང་ རྦ་རླབས་ལང་ལོང་དུ་འཕྱུར་ཞིང་ཆུ་ཁ་མཐོ་བའི་ཟིལ་རལ་གྱིས་མི་ལ་སྐྲག་སྣང་འབྱིན།། 
རྣམ་གླིང་རྫོང་ལ་སྐད་གྲགས་ཆེ་བའི་དགོན་པ་༼ཤངས་དགའ་ལྡན་ཆོས་འཁོར་གླིང་༽དང་ ༼རིན་ཆེན་སྒང་༽དང་ ༼བདེ་ཆེན་རབས་རྒྱས་༽༼སྟག་སྣ་མགོན་༽འོད་ཡུག༼བྲག་དཀར་དགོན་༽དང་། ༼ལྡིངས་མ་དགོན།༽ ༼གཡུང་དྲུང་གླིང་༽སོགས་ཡོད་ལ་གནས་རི་༼ཟ་འུ་༽ལ་མཇལ་བར་ཡོང་མཁན་གྱི་གནས་མཇལ་པ་མང་པོ་ཡོད། 
༼འོད་ཡུག༽ནི་རྣམ་གླིང་རྫོང་གི་ཁུངས་སུ་གཏོགས་ཅིང་འོད་ཡུག་ཁོངས་ཤང་ཁག་བཞི་ཡོད།་ ༡༽ སོག་ཆེན་ཤང་། ༢༽སྟག་རྩེ་ཤང་། ༣༽མང་ར་ཤང་། ༤༽ནུབ་མ་ཤང་བཅས་ཡིན། 
སོག་ཆེན་ཤང་ཁོངས་སུ་ཡང་མཚོན་ནམ་གྲོང་སྡེ་མང་པོ་ཡོད་པ། པད་ལུང་གྲོང་ཚོ། རབ་དཀར་རམ་བསམ་གླིང་གྲོང་ཚོ། བྲག་དཀར། དགའ་རྩེ། གཡའ་མོ་སོགས་མང་པོ་ཡོད། 
འོད་ཡུག་ནི་དམ་ཆེན་རྡོ་རྗེ་ལེགས་པའི་འཁྲུངས་ཡུལ་ཡང་ཡིན།་བཀྲིས་བདེ་ལེགས། 

འོད་ཡུག་དར་རྒྱས་པས
537kbpx|framed|center|GADEN  CHOEKHOR MONASTERY

 གཞིས་ཀ་རྩེ་ས་ཁུལ 
 གཞིས་ཀ་རྩེ་‎ 
 རྣམ་གླིང་རྫོང་‎ 
 རྒྱལ་རྩེ་‎ 
 དིང་རི་རྫོང་‎ 
 ས་སྐྱ་རྫོང་‎ 
 ལྷ་རྩེ་རྫོང་‎ 
 ངམ་རིང་རྫོང་‎ 
 བཞད་མཐོང་སྨོན་རྫོང་‎ 
 པ་སྣམ་རྫོང་‎ 
 རིན་སྤུངས་རྫོང་‎ 
 ཁང་དམར་རྫོང་‎ 
 གདིང་སྐྱེས་རྫོང་‎ 
 འབྲོང་པ་རྫོང་‎ 
 གྲོ་མོ་རྫོང་‎
 སྐྱིད་གྲོང་རྫོང་‎ 
 གཉའ་ལམ་རྫོང་‎ 
 ས་དགའ་རྫོང་‎ 
 གམ་པ་རྫོང་‎